Әсәйем дә: “Һеҙҙең был өй аҡсаһында ни эшегеҙ бар?” – тип кенә әйтеп ҡуяһы урынына үҙен ғәйепле тойғандай аҡлана башланысы... Баҡтиһәң, ирем дә был өйгә ҙур өмөттәр бағлаған икән. Шулай итеп, ошо көндән беҙҙең аралағы мөнәсәбәттәр тамам насарайҙы. Бер көн, хәлем насарайып, дауаханаға эләктем. Шунда үҙемдең йөклө булғанымды белдем. Эйе, булғанымды... Ирем артыҡ ҡайғырманы ла, бала тәрбиәләү еңел эш түгел, тип ҡолаҡ төбөндә нимәлер мығырҙаны ғына”, – тине лә ҡатын башын аҫҡа эйҙе.